Diari Oficial de la Generalitat Valenciana


Sumari del DOGV 4986, del 15-04-2005 (2005/3833)

Resolució de 20 de desembre de 2004, del secretari autonòmic de Turisme i director de l'Agència Valenciana del Turisme, de desistiment d'obertura de sucursal d'agència de viatges de l'entitat Marazulonline, SCP.
-------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   4986

Data del DOGV
:   15-04-2005

Secció del DOGV
:   V. ALTRES ANUNCIS - G) ALTRES ASSUMPTES

Número del document
:   2005/3833


Organisme emissor
:   Agència Valenciana del Turisme

Tipus de document
:   Anunci

Resolució de 20 de desembre de 2004, del secretari autonòmic de Turisme i director de l'Agència Valenciana del Turisme, de desistiment d'obertura de sucursal d'agència de viatges de l'entitat Marazulonline, SCP. [2005/Q3833]
  
Per no haver sigut possible notificar de forma personal i directa a la part interessada la resolució de desistiment d'obertura d'una sucursal d'agència de viatges de l'entitat Marazulonline, SCP, és procedent la publicació en el Diari Oficial de la Generalitat Valenciana, a l'efecte del que disposa l'article 59.4 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú.
  
València, 31 de març de 2005.- La cap de l'Àrea de Producte: Isabel Palafox Gámir.
  
«Vist l'expedient de sol·licitud d'autorització d'obertura d'un establiment de sucursal d'agència de viatges a favor de l'entitat Marazulonline, SCP.
  
Fets
  
1. Amb data 23 d'agost de 2004 va tindre entrada en esta Agència Valenciana del Turisme la sol·licitud d'autorització d'obertura d'una sucursal d'agència de viatges a favor de l'entitat Marazulonline, SCP, amb domicili a València, carrer de Gregori Mayans, número 11, iniciat a sol·licitud de l'administrador de dita entitat, Andrés Vargas Rodilla.
  
2. En data 16 de setembre de 2004, amb justificant de recepció del dia 23 del mateix mes, es va remetre l'escrit a Marazulonline, SCP, on es comunicava que, d'acord amb l'article 4, punt b), del Decret 20/1997, d'11 de febrer, del Govern Valencià, pel qual s'aprova el Reglament d'Agències de Viatges a la Comunitat Valenciana, havien de presentar còpia fefaent dels contractes degudament emplenats a nom de l'empresa o títols suficients que provaren la disponibilitat dels locals on es pretenia desenvolupar l'activitat, a favor de la persona jurídica que sol·licita l'autorització d'obertura, i se li concedia un termini de 10 dies per a la presentació.
  
3. En data 6 d'octubre de 2004 té entrada en esta Agència Valenciana del Turisme l'escrit de Francisco José Ibáñez Claros, on adjuntava el contracte d'arrendament a favor seu del local on es pretén desenvolupar l'activitat de sucursal d'agència de viatges, el qual actuava en nom de Marazulonline, SCP. No constava acreditada la legal representació de Francisco José Ibáñez Claros en la societat Marazulonline, SCP, es concedia tràmit d'audiència per un termini de 10 dies, comptats a partir de l'endemà a la recepció del present escrit, de conformitat amb l'article 84 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, prèviament al desistiment d'obertura de sucursal.
  
Fonaments de dret
  
1. L'article 14.1 de la Llei 3/1998, de 21 de maig, de la Generalitat Valenciana, de Turisme de la Comunitat Valenciana, el qual establix que les empreses turístiques, amb anterioritat a l'entrada en funcionament dels seus establiments, hauran d'obtindre de l'administració turística l'autorització corresponent de funcionament i/o classificació d'acord amb el procediment reglamentàriament determinat.
  
2. L'article 4 del Decret 20/1997, d'11 de febrer, del Govern Valencià, pel qual s'aprova el Reglament d'Agències de Viatges de la Comunitat Valenciana, el qual establix la documentació que els interessats a obtindre l'autorització d'obertura d'establiment d'agència de viatges hauran d'aportar.
  
3. L'article 5 del Decret 20/1997, anteriorment esmentat, el qual assenyala que quan la resolució que es dicta és denegatòria, esta haurà de ser motivada.
  
En compliment de la normativa anteriorment citada, el secretari autonòmic de Turisme i director de l'Agència Valenciana del Turisme, en virtut de les atribucions conferides per l'article 9.2.i del Decret 209/2004, de 8 d'octubre, del Consell de la Generalitat (DOGV de 13 d'octubre de 2004), resol:
  
Declarar el desistiment de la sol·licitud d'autorització d'obertura d'establiment de sucursal d'agència de viatges a favor de l'entitat Marazulonline, SCP, amb domicili a València, carrer de Gregori Mayans, número 11.
  
Contra esta resolució, que no posa fi a la via administrativa, podrà interposar-se recurs d'alçada davant de la consellera de Turisme i presidenta de l'Agència Valenciana del Turisme dins del termini d'un mes, comptat des de l'endemà a la seua notificació, d'acord amb el que establixen els articles 114 i 115 en relació amb el 48.2 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, segons la redacció donada per la Llei 4/1999, de 13 de gener, de modificació de la Llei 30/1992.